CELEX: C2006/036/38
Language: da
Date: 2006-02-11 00:00:00
Title: Sag C-401/05: Anmodning om præjudiciel afgørelse forelagt ved afgørelse afsagt den  11. november 2005  af Hoge Raad der Nederlanden i sagen VDP Dental Laboratory N.V. mod Staatssecretaris van Financiën

11.2.2006   
            
            
               DA
            
            
               Den Europæiske Unions Tidende
            
            
               C 36/19
            
         Anmodning om præjudiciel afgørelse forelagt ved afgørelse afsagt den 11. november 2005 af Hoge Raad der Nederlanden i sagen VDP Dental Laboratory N.V. mod Staatssecretaris van Financiën
   (Sag C-401/05)
   (2006/C 36/38)
   Processprog: nederlandsk
   Ved afgørelse afsagt den 11. november 2005, indgået til Domstolens Justitskontor den 16. november 2005, har Hoge Raad der Nederlanden i sagen VDP Dental Laboratory N.V. mod Staatssecretaris van Financiën forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Skal sjette direktivs (1) artikel 13, punkt A, litra e), fortolkes således, at udtrykket »tandteknikeres levering af tandproteser« omfatter levering af tandproteser, der foretages af en afgiftspligtig person, som har givet en tandtekniker i opdrag at fremstille disse tandproteser?
            
         
               2.
            
            
               Såfremt det første spørgsmål besvares bekræftende, skal sjette direktivs artikel 17, stk. 3, litra a), da fortolkes således, at en medlemsstat, der har fritaget de ovennævnte leveringer for moms, har pligt til at indrømme adgang til fradrag for disse leveringer i det tilfælde, hvor leveringen (bl.a. på grundlag af sjette direktivs artikel 28b, punkt B, stk. 1, første led) foretages i en anden medlemsstat, som i medfør af sjette direktivs artikel 28, stk. 3, litra a), jf. bilag E, punkt 2, ikke har fritaget sådan levering for moms?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag EFT L 145, s. 1.